# Il-ha-Gwilen

Il-ha-Gwilen :
| Anv gallek (ofisiel) | Ille-et-Vilaine |
| Bro | Breizh |
| Melestradurezh ||
| Riez | Frañs |
| Rannvro | Rannvro Breizh |
| Pennlec'h (prefeti) | Roazhon |
| Isprefetioù | Felger Redon Sant-Maloù |
| Prezidant ar c'huzul-departamant | Jean-Luc Chenut (PS) |
| Prefed | Amaury de Saint-Quentin |
| Kod EBSSA | 35 |
| Kod ISO 3166-2 | FR-35 |
| Kod Eurostat NUTS-3 | FR523 |
| Poblañsouriezh ||
| Poblañs | 1 109 232 ann. (2022) |
| Stankter | 164 ann./km² |
| Douaroniezh ||
| Kenurzhiennoù | |
| Gorread | 6 775 km² |
| Adrannoù ||
| Arondisamantoù | 4 |
| Pastelloù-bro | 8 |
| Kantonioù | 27 |
| Etrekumuniezhioù | 18 |
| Kumunioù | 333 |
| kemmañ |
An Il-ha-Gwilen (distaget:), Il-ha-Gwilun, Ille-et-Vilaine e galleg hag ent-ofisiel (distaget:), a zo unan eus ar pemp departamant a oa bet savet e Breizh da-heul ar Reveulzi c'hall. E biz ar vro emañ, Roazhon eo ar pennlec'h anezhañ, hag ar 35 an niverenn roet dezhañ.

## An anv

C'hoarvezout a ra eus anvioù stêrioù, evel alies e departamantoù Frañs, re ar stêrioù Il ha Gwilen. Meur a wech ez eus bet kaoz da cheñch anv d'an departamant hep nad afe an traoù betek penn.
Hervez un diviz eus an 20 a viz Mezheven 2013 er c'huzul-departamant e tlefe annezidi Il-ha-Gwilen bezañ anvet Bretilliens e galleg, un anv perc'hennet gant an departamant. Dizemglev ez eus bet a-zivout an diviz-mañ.

## Istor

Savet eo bet diwar Bro-Roazhon, lodenn reter Bro-Sant-Maloù, ul lodenn vras eus Bro-Zol, un toullad parrezioù eus Bro-Wened er mervent, hag un nebeud parrezioù eus Bro-Naoned er su.

## Kêrioù

Kêrioù pennañ an departamant :
| Kumun | Poblañs (2022) | Arondisamant |
| Roazhon | 227 830 | Arondisamant Roazhon |
| Sant-Maloù | 47 255 | Arondisamant Sant-Maloù |
| Felger | 20 602 | Arondisamant Felger-Gwitreg |
| Bruz | 19 667 | Arondisamant Roazhon |
| Gwitreg | 18 892 | Arondisamant Felger-Gwitreg |
| Saozon-Sevigneg | 18 076 | Arondisamant Roazhon |
| Sant-Jakez-al-Lann | 13 593 | Arondisamant Roazhon |
| Lanvezhon | 12 775 | Arondisamant Roazhon |
| Pazieg | 11 815 | Arondisamant Roazhon |
| Kastell-Geron | 10 688 | Arondisamant Roazhon |
| Dinarzh | 10 407 | Arondisamant Sant-Maloù |
| Kantpig | 10 378 | Arondisamant Roazhon |
| Sant-Gregor | 9 992 | Arondisamant Roazhon |
| Reuz | 9 823 | Arondisamant Roazhon |
| Redon | 9 336 | Arondisamant Redon |

## Poblañs

1 109 232 annezad a zo ennañ hervez niveradeg an EBSSA e 2022 war 6 775 km².

## Arondisamantoù an Il-ha-Gwilen

E Roazhon emañ prefeti an departamant. E Sant-Maloù, Felger, ha Redon eo staliet an isprefetioù.
* Arondisamant Felger-Gwitreg
* Arondisamant Redon
* Arondisamant Roazhon
* Arondisamant Sant-Maloù

## Ar c'huzul-departamant

Jean-Louis Tourenne, eus ar Strollad Sokialour Gall, a oa prezidant Kuzul-departamant Il-ha-Gwilen etre 2004 ha 2015.

## Brezhoneg

Ar c'helenn divyezhek :
* 4 c’humun a zo klasoù divyezhek publik enno (Roazhon, Sant-Maloù, Redon, ha Bruz). 0,6% eus bugale an departamant a zo enno er c'hentañ derez (Ofis ar Brezhoneg).
** Bec'h e oa bet e Bruz e miz Gwengolo 2009 pa oa bet nac'het digeriñ ur c'hlas divyezhek gant an Enseller Akademiezh Jean-Charles Huchet.
* 4 c’humun a zo klasoù prevez divyezhek enno (Roazhon - skolioù Sant Yann Bosco ha Sant Mikael - Gwitreg, Redon ha Kastell-Bourc'h).
* 3 c'humun zo enno ur skol Diwan en departamant : e Roazhon (2 skol), Gwipedel hag abaoe miz Gwengolo 2013 e Felger.

## Gwelet ivez

* Kuzulierien-departamant Il-ha-Gwilen
* Roll arondisamantoù Il-ha-Gwilen
* Roll kantonioù Il-ha-Gwilen
* Roll kumunioù Il-ha-Gwilen

## Liammoù diavaez

a vo kavet e Wikimedia Commons.
* Lec'hienn ar C'huzul-departamant
* Lec'hienn ar stad c'hall en departamant (prefeti)
* Touristañ en Il-ha-Gwilen (fr) (en)

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Geriadur Hemon-Huon, 2005.
* ↑ Dictionnaire français breton, Roparz Hemon, Al Liamm, 1995., p. 404
* ↑ (fr) Les habitants d'Ille et Vilaine s'appelleront les Bretilliens. France 3 (2013).